फोर्टिस अस्पताल के आथोर्पेडिक के डायरेक्टर डॉ. अतुल मिश्रा का कहना है कि आमतौर पर गठिया के बारे में ऐसी धारणा है कि इससे निजात पाना संभव नहीं है। हालांकि यह सही नहीं है। आज की मेडिकल साइंस में तमाम तरह के ट्रीटमेंट उपलब्ध हैं, लेकिन यह जरूरी है कि मरीज समय से इलाज शुरू करा दें। डॉ. मिश्रा ने बताया कि मांसपेशियों का आर्थराइटिस आईटी डिपार्टमेंट के लोगों में सबसे ज्यादा बढ़ रहा है। इसका कारण यह है कि आईटी डिपार्टमेंट के लोग लगातार कम्प्यूटर पर काम करते। खासकर गलत पोस्चर में बैठने वालों को यह आर्थराइटिस जल्दी चपेट में ले लेता है।